**שיחת משוב אמצע קורס- תדריך למדריך**

**טרום השיחה:**

1. וודא שהועבר למשתתפים תדריך צוותי על שיחת המשוב וניתנו להם טפסי הכנה אישיים
2. מלא את טופס ההכנה לשיחת משוב עם משתתף תוך שילוב הערות הסגל מ'פורום התפתחות' בפגרה
3. הערך **לנקודות מרכזיות** (מורכבות/נוקבות) במשוב אותן תרצה להעביר. במידת הצורך סמלץ אותן.
4. דאג לסביבת משוב נעימה ומכבדת- חלון זמנים נוח ומאפשר וללא הפרעות חיצוניות

**השיחה עצמה- פתיחה:**

1. התחל בשיחת חולין קצרה עם המשתתף- הווי הקורס, פעילות מתוכננת קרובה וכו'
2. הסבר למשתתף את מטרת המפגש-

**"הגעה להבנות משותפות על תהליך הלמידה וההתפתחות שלו עד כה
וגיבוש תובנות לאופן מיצוי המשך שנת המב"ל"**

1. הסבר למשתתף את אופן התנהלות המפגש {2 חלופות לבחירת המדריך}:
	1. **חלופה סדורה-** מעבר על כל אחד מממדי הערכה בעזרת טפסי ההכנה של המשתתף ושל המדריך והסכמה על תמונת מצב הנוכחית והזדמנויות להמשך. לבסוף- אינטגרציה על כלל הערכה.
	2. **חלופה הוליסטית**- התייחסות המשתתף בצורה שלמה על אופן ההתפתחות והלמידה שלו עד כה ואז התייחסות המדריך לכך ויצירת אינטגרציה משותפת- הסכמה על תמונת המצב הנוכחית ופעילות נדרשת להמשך למול המשך שנת המב"ל

**השיחה עצמה- לב השיחה:**

1. הבנה את המשוב **כדיאלוג ושיח בכירים** ולא כמונולוג (הטפסים ככלי חשיבה והתארגנות ולא כמהות)
2. תן למשתתף את **מירב הזמן** בשיחת המשוב- הוא מכיר את עצמו הכי טוב (70% מהזמן שהוא ידבר)
3. השתמש **בשיטת הסנדוויץ'**: הערה חיובית > הערה בונה > הערה חיובית (אל 'תחסום' את המשתתף). היכן שניתן **עבוד דרך חוזקותיו!**
4. **הרבה בתיאורים** בהתייחסויותיך- הבה דוגמאות כיצד הדברים שראית מתבטאים בקורס עצמו
5. אל תדבר **בסימני קריאה!!** היה סקרן ואמפטי להשקפת המשתתף ואל תנעל על תובנה או מסר מראש
6. העבר **מסר אמיתי**- התעמת עם פערי השקפות עם המשתתף תוך גילוי אומץ לב ניהולי (אל תמלמל)
7. ראה שהמשתתף ממוקד בנקודות בהם **הוא יכול להשתפר** ואינו מפנה קשב השיחה **לשיפור המב"ל**
8. התמקד **במספר מסרים מועט** והתכונן אליהם בקפידה- מהות המוסר, אופן העברתו ודוגמאות, עיתוי העברתו במהלך השיחה, מה ניתן לעשות עם המסר בהמשך השנה

**השיחה עצמה- סיום:**

1. **חזרו על ההבנות המשותפות** אליהן הגעתם בשיחה והציעו תהליך **פיתוח קונקרטי** להמשך השנה
2. בקשו מהמשתתף **היזון חוזר** על תפקודך כמדריך הצוות עד כה- מה הוא מצפה/צריך ממך
3. הזכר למשתתף שנדרש ממנו להוציא **סיכום כתוב** לנקודות המרכזיות מהשיחה-
	1. **תיאור תמונת המצב** של תהליך הלמידה וההתפתחות שלו עד כה כפי שבוררה יחדיו במהלך שיחת המשוב.
	2. **תיאור התובנות** שגובשו לגבי אופן מיצוי המשך שנת המב"ל ללמידה והתפתחות